mteb/NusaParagraphTopicClassification huggingface dataset:
Abis ngerayain Hari Raya Idul Fitri di kampung, pas nyampendi kampung sendiri di kota tuh berasa banget bedanye. Sholat juga mesti di dalem mesjid pan karna kaga ade tuh lapangan disekitar. Makin lama tuh rasanye juga kaga dalem banget soalnye banyak nyang kaga kite kenal. Walaupun sodara kan kan udeh ke anak ama cucunya, malah banyak tuh nyang masih sodara tapi kaga pernah kenal ama negor. Rasanye kaya orang laen, bener- bener kaga enak dah. Jadi, abis dari mesjid kite pulang aje ke rumah masing-masing ya ama sodara-sodara deket aja. Ke rumah sodara paling nyang deket-deket aja jadi kaga seseru di kampung laki.
Elu tau kagak, kalo olahraga bersepeda entu banyak bener manfaatnye? Selaen bersepeda entu gampang dilakuin dan bisa buat transportasi ataupun refreshing, katanye manfaatnye olahraga bersepeda entu macem-macem bener. Macem-macem manfaat dari olahraga bersepeda entu katenye bisa buat jaga kesehatan jantung dan pembuluh darah, jaga kesehatan otot dan sendi, bisa buat jaga berat badan, nurunin tingkat stres, nurunin risiko diabetes dan bahkan kanker, serta laennye. Jadi olahraga bersepeda entu kagak cuma sekedar refreshing doang, tapi jenis olahraga satu entu juga punya banyak manfaat laennye buat kesehatan fisik dan mental. Gimane, banyak bener kan manfaat dari olahraga bersepeda? Elu tertarik kagak? Gas gih sono olahraga bersepeda!
Sêlaèn ngêlakuin ibadèh wajib, kaum muslim dianjurin jugè ngêlakuin ibadèh sunah, salèh atunyè adalah ngêdiriin sêmbahyang sunah duha. Sêmbahyang duha mêrupakan sêmbahyang sunah nyang diyakinin bisè ngêgampangin rêjêki bagi siapè ajè nyang ngêrjainnyè. Sêmbahyang duha mêrupakan salèh atu sêmbahyang sunah nyang dilaksanèin padè wayah duha (pagi ari) wayah matèari mulè naèk kurang lêbih tujuh hasta sêjak têrbitnyè matèari ampè ngêjêlang lohor. Parè ulamè ngêdantain bahwa waktu duha adalah 15 ampè 20 mênit sêtêlèh matèari têrbit (wayah syuruq) hinggè 15 mênit sêbêlon tibè wayahnyè sêmbahyang lohor. Sêmbahyang duha bisè dilakuin mulè dari 2 rokaat, 4 rokaat, 8 rokaat, ampè 12 rokaat.
Dua sampe tiga kali seminggu, aye nyoba nyempetin diri buat berolahraga ringan yang gampang dilakuin, yaentu jalan santai di sekitar rumah. Entu aye lakuin dari pas aye kuliah semester 5 karena aye bener-bener stres dan terteken bener pas entu. Buat ngilangin stres, resfreshing, dan buat jaga kesehatan, akhirnye aye milih buat berolahraga ringan yang gampang dilakuin kayak jalan-jalan santai. Biasanye entu, dari pagi sampe Maghrib aye kuliah dan ngerjain tugas. Kalo pas Maghrib aye udeh selesai, artinye aye bisa jalan-jalan santai. Tapi kagak jarang juga kalo sampe Maghrib dan bahkan sampe Isya aye belom selesai nugas. Kalo udeh sampe Isya belom selesai nugas, artinye aye kagak bisa jalan santai. Jadinye, aye bisa berolahraga ringan yang gampang dilakuin sekitar dua sampe tiga kali seminggu. Entu die deskripsi terkait rutinitas aye buat berolahraga ringan yang gampang dilakuin.
Persiapan bencana alam juga perlu bukan cuma buat orang nyang idupnye tuh disekitar tempat-tempat nyang bahaya aja. Dimana aja kite idup tuh pasti kaga lepas dari bencana, jadi jangan cuma orang nyang rentan kena bencana harus siap-siap. Semua orang tuh perlu buat siap-siap, karna bencana dateng kaga tau kapan dan di mana. Apalagi kite tau bumi tuh udeh makin tua, trus juga penduduknye makin lama makin banyak, pasti lama-lama bencana mulai pada dateng karna ya ulah manusia sendiri. Manusia tuh kalo kite diemin rakus, buktinye kan banyaknye daerah nyang longsor gara-gara ngambil sesuatu kaga liat kebutuhannye, selama belon abis ya terus bae diambilin.
Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Nah biasanye, aye entu kalo udeh jam setengah 6-an, pas langit udeh kagak terlalu gelap, bakalan mulai cuci sepeda aye. Cuci asal aje sih. Abis entu, aye pun siap-siap buat berolahraga sepeda. Nah pas udeh jam 6 lewat, pas langit udeh lumayan terang, baru deh aye gas mulai olahraga bersepeda. Pas keluar dari rumah, bener-bener sejuk hawanye. Udaranye pun seger bener. Kagak terlalu dingin dan pastinye kagak panas, soalnye langit belom bener-bener terang. Terus ternyate, selain olahraga bersepeda bisa buat refreshing setelah semingguan elu stres sama urusan elu, olahraga bersepeda entu punya banyak manfaat, misalnye buat jaga kesehatan jantung dan pembuluh darah, jaga kesehatan otot dan sendi, jaga berat badan, nurunin tingkat stres, dan laennye. Jadi kagak cuma sekedar refreshing doang, berolahraga sepeda juga ade manfaat buat kesehatan fisik dan mental.
Jaman Belande dulu banyak tuh bangsa kompeni nyang demen banget ame masakan bangsa kite nah die orang minta dimasakin pake ikan gurame nyang buat bangsa kite mahal bener, makanye diganti tuh ame ikan gabus, pan rasanye ga beda jauh. Dalem perkembangannye gabus pucung ga cuma jadi lauk nasi doang, gabus pucung  juge biasanye dijadiin babawaan buat nyorong bulan puasa atawa lebaran nyang ude jadi ciri khas anter anteran makanan dari anak ke orang tuanye atawa ke sodara nyang lebih tue. Nyang kite mesti pikirin bareng-bareng gimane caranye ni masakan tradisional tetep ade, tetep lestari jadi identitas masakan betawi nyang kesohor nyang ga cume dikenal di Indonesia tapi kalo bisa ampe ke luar negri.
Setelah ngerasain kerja di kantoran ama buka usaha sendiri tuh lebih enak buka usaha sendiri di rumah. Soalnye kalo di kantor tuh kite mesti tepat waktu, trus juga pergi ama pulang tuh capek banget dah. Belom lagi kan kalo trus juga desek-desekan di pake kendaraan umum. Teryata kaga seindah nyang dibanyagin pas aye kuliah dah. Udah gitu juga kalo pulang tuh rasanye cepet banget pagi lagi, kayanya waktu tuh seharian buat kerja aja gitu. Belom lagi ongkos pulang balik ama jajan selama di kantor. Kayanya gaji juga buat biaya kerja sehari-hari udeh abis setengahnye. Belom lagi kalo weekend tuh pegih ama temen-temen, boros dah malah idupnye.
Kalo aye sendiri mah belom mampu si buat bikin tempat gym di rumah sendiri. Palingan juga punya matras buat senam di rumah. Trus paling mah aye koleksi baju buat olahraga, abisan bagus-bagus. trus harganye juga masih bisa kejangkau. Walaupun pake kerudung juga harus tetep kece tuh olahraganye. Nyang harus dipunya tuh legging, trus ama celana pendek kalo ga rok supaya aurat kaga kejeplak tuh. Nah, beli bajunye juga nyang panjang trus nyerep aer keringet jadi kaga bikin bau badan. Nah, biar makin menunjang penampilang kite mesti pake kerudung khusus buat olahraga. Biar penampilan makin oke trus juga kaga ngeribetin kite pas lagi olahraga tuh.
Pemerintah Kabupaten Banyuwangi mulain ngebuka bejibun tempat wisatanye nyang disesuaiin ame konsep new normal nyang sesuai protokol kesehatan pencegahan Corona (Covid-19). Kalo kite pengen wisata aman ame tentrem, kali eni pelancong bise nyari informasi liwat aplikasi Banyuwangi Tourism nyang bise kite donlod di playstore di hape kite. Liwat aplikasi ntu calon pelancong bise tau tempat wisate mane di Banyuwangi nyang ude terverifikasi sehat atawa telah lulus uji protokol ketat Covid-19 dari pare ahli Dinas Kesehatan. Ade juge informasi mane tempat nyang belom terverifikasi sehat. Saat milih salah atu destinasi wisata, De Djawatan misalnye, pelancong bakalan dikasi pilihan tanggal ampe lame waktu lancongan lengkep ame informasi kuota tiket yang tersedia. Bila sudah memilih destinasi dan menentukan waktu kunjungan sesuai durasi dan kuota tiket, pengunjung bisa memilih metode pembayaran nyang aman, antara via Link-aja atawa bise juge langsung di lokasi lancongannye ame cukup nunjukkin kode QR pemesenan ke petugas nyang jage loket.
Olahraga bari ngelampiasin kesel emang kadang butuh sesuatu buat ditonjok-tonjokin, apelagi nyang bahannye kagak gitu keras, terus lumayan empuk. Puas bener, dah, ntu gebukin pake kepalan tangannye. Olahraga nyang begini, butuh alat namanye samsak tinju. Tas kokoh nyang digantung di tiang gituh, buat ditonjokin. Isi si samsak biasanye pasir, biji-bijian, kalo kagak kaen lap. Alat enih emang terkenal jadi pelampiasan kalo ente-ente kesel, cuman fungsi utamanye buat nyang pengen olahraga bela diri, kek karate, sanda, taekwondo, ame muay thai. Kalo pun kagak bisa bela diri, beli samsak buat di rumah enih bisa sekalian belajar dasar-dasar bela diri ntu. Udeh gitu, bemanpaat juge buat ngelatih otot, terutame lengan, bahu, ame pinggul. Bermanpaat bangat, pan?
Pas udeh berhasil bikin usaha di rumah dengan ngelundry kiloan. Masih mikir kayanya ada lagi nyang bisa dilakuin di rumah. Itung-itung bisa ngasi kerjaan ama orang-orang di sekitaran rumah. Masih bingung awalnye, trus kepikiran kalo Nyak tuh bisa banget bikin sambel, trus juga udeh banyak nyang kenal karna dulu sempet jualan tapi berenti. Banyak orang nyang mesen ama Nyak karna kangen ama sambel bikinan Nyak aye. Dari pada harus buka warung lagi di usia nyang udeh kaga muda kan pasti tenaga udeh kaga kaya dulu. Lumanyan juga buat tambahan trus juga sambel mah kaga langsung basi, bisa disimpen di kulkas ampe nyang beli abis baru bikin lagi.
Pênêlitian têrbaru nyang dilakuin di Kanada ngêbuktiin orang nyang tinggal di dèsa lêbih bahagiè dibandingin mêrèka nyang idup di kotè gêdé. Mênurut parè pênêliti dari McGill University, Montreal amè Vancouver School of Economics, Vancouver, tinggal di dèsa bisè ngêjè sêsêorang lêbih bahagiè 8 kali lipêt kalo dibandingin dêngan tinggal di kotè. Mênurut mêrèka, hal êni romannyè dipêngaruhin olèh kêrosaan komunitas nyang masing baèk di kawasan pêdèsaan. Sêmêntarè ntu, banyak wargè kotè nyang jarang kêtêmu atau komunikasi dêngan têmên-têmên amè kêluargènyè. Hal êni têrnyatè mêngaruhin kondisi otak dêngan signipikan. Kagak tibang ntu, wargè kotè cêndêrung ngabisin pêndapêtannyè sêkagaknyè 30% lêbih banyak dêmi ngêbayar kêbutuhan rumèh. Tanpè disadarin, hal êni têrnyatè bisè ngêmicu strès.
Mungkin pemahaman sebagian besar masyarakat tentang Agama Hindu itu sebagai agama yang linier yaitu agama yang dari asalnya dan dimanapun berkembang akan selalu sama, sehingga kebanyakan masyarakat menganggap jika Agama Hindu dimanapun itu pasti sama cara ibadahnya, aturan/hukumnya, kebiasaannya, pakaiannya dan ciri khas lainnya. Sebagai perbandingan, Agama Hindu di India dan di Bali. Hindu Bali memiliki hari raya, aturan/hukum, kebiasaan, budaya dll yang berbeda dengan di india. Begitu pula dalam hal memaknai sapi. Di India sapi adalah binatang yang dihormati sehingga orang Hindu di India tidak memakan daging sapi. Hal itu dipengaruhi berbagai faktor yaitu kepercayaan seperti sapi dianggap sebagai wahana dari dewa, hewan yang disucikan dan juga dari faktor ekonomi yaitu tenaganya digunakan dalam bidang pertanian, transportasi dll.
Kalo kite dagang apalagi di piggir jalan tuh resikonye ada bae dah. Kaga semua orang demen ama dagangan kite. Lika-liku perjalanan dagang orang tua aye tuh luar biasa. Soalnye udeh sering tempat dagangnye dijahatin orang ampe harus kaga bisa jualan. Cara ngadepinnye ya laling gali lobang tutup lobang. Jadi kalo hari ini kaga dapet penghasilan ya buat belanja besoknye mesti harus ngutang. Untungnye udeh pada kenal jadi mao tuh ngutangin. Hasil keuntungan besoknye lagi dibuat bayar utang kemaren trus ama modal lagi dah. Walaupun kaga tiap hari, kadang juga untung gede, nah pas kaya gitu baru dah bisa tuh nyimpen duit.
Usaha kayak gini emang ada keluar rumahnya, cuman di ujungnya tetep kita dagangin dari rumah. Nama usahanya itu jastip atawa jasa titip. Ada banyak macemnya orang yang buka jastip. Ada jastip makanan, kayak beli makanan kas daerah yang kagak dijual onlen-nya. Misalnya, ada yang pengen nitip kue bolu kas yang ada di Bandung. Nah, kita bisa tawarin jia buat beli kue itu. Kita kasih tau harganya udah ama ongkos juga, jadi kita ngambil untungnya dari harga yang kita bikin itu. Ada barang yang udah ngasih tau harga, ada juga yang belom. Kalo udah, kita bisa kasih tau aja harga sebenernya ama tambahan ongkosnya. Cuman, sering juga pembeli yang emang udah tau harga barang yang mau dititipinnya.
Membuat orang sadar akan pentingnya berjamaah di masjid, itulah salah satu tantangan terbesar umat muslim.Rasulullah SAW bersabda: “Tidak akan terjadi kiamat sehingga kaum muslimin memerangi bangsa Yahudi, sampai-sampai orang Yahudi berlindung di balik batu dan pohon, lalu batu dan pohon tadi akan berbicara, ‘Wahai orang Islam, hai hamba Allah! Di belakangku ada orang-orang Yahudi, kemarilah, bunuhlah dia, kecuali pohon Ghorqod, sebab ia itu sungguh pohonnya Yahudi.” (HR. Ahmad).  Bagaimana pandangan rabi Yahudi tentang sabda Nabi SAW tersebut? Dia jawab, “Ya aku percaya apa yang dikatakan Muhammad, tapi jangan takut, hal itu masih lama.” Lalu ditanya lagi, “Kapankah waktu itu akan dating?” Sang rabi tersebut menjawab, “Hal itu baru akan terjadi ketika jumlah umat Islam yang datang ke masjid pada waktu sholat subuh, akan sama jumlahnya dengan yang dating pada saat sholat Jumat." Cara pertama adalah 3M. Mulai dari diri sendiri. Mulai dari yang terdekat . Mulai saat ini juga! Orang lain tidak akan mau mendengar ajakan kita kalau kita sendiri tidak berjamaah. Kita bisa mengajak orang-orang terdekat, seperti suami, istri, adik, kakak, orangtua, anak, saudara. Setelah itu baru mulai meningkat menjadi tetangga, lingkungan satu kompleks, dan RT, dst. Mulai saat ini juga! Jangan tunggu-tunggu lagi lantaran tidak ada yang tahu kapan umur kita berakhir.
Indonèsia Open 2022 nyang mêrupakan turnamèn BWF Super 1000 bêrlangsung 14 Juni 2022 ampè 19 Juni 2022 di Istora Sênayan, Jakarta. Adè 9 kontingèn Indonèsia nyang tampil padè ari ntu dêngan rincian 3 gandè campuran, 4 gandè putra, amè 2 tunggal putra. Ayè amè adèk ayè wayah ntu udèh ngêrêncanèin nonton langsung buat milu ngêdukung Tim Nasional Indonèsia. Tikèt Indonèsia Open wayah ntu bisè dibêli luring atau daring. Tikèt sêcarè daring bisè dibêli liwat laman rêsmi www.pbsi.id. Sayangnyè, pêmbêlian tikèt sêcarè daring êni gasik bangêt ludêsnyè. Tapi, alhamdulillah pihak pênyêlênggarè masing ngêjual tikèt sêcarè luring nyang bisè dibêli langsung di Istora Sênayan. Hargè tikètnyè bêpariasi bêrgantung tanggal pêrtandingan amè lêtak têmpat duduk.
Yan Gymnastiar (lahir 29 Januari 1962) atau lebih dikenal sebagai Abdullah Gymnastiar atau Aa Gym adalah seorang pendakwah, penyanyi, penulis buku, pengusaha dan pendiri Pondok Pesantren Daarut Tauhiid di Jalan Gegerkalong Girang, Bandung.[1] Aa Gym mulai berdakwah di TV Nasional dan naik daun di awal tahun 2000. Aa Gym sering membahas topik-topik seputar keluarga dan pemirsanya terkonsentrasi pada ibu-ibu rumah tangga, citranya pun didaulat menjadi ustadz keluarga bahagia. Hal ini menjadi kontroversial ketika media mengumumkan Aa Gym berpoligami dan menikah dengan perempuan lain, yakni Alfarini Eridani atau dikenal juga sebagai Teh Rini pada bulan Desember 2006, saat itu istri pertamanya adalah Ninih Muthmainnah atau dikenal juga dengan sebutan Teh Ninih, yang telah menjadi istrinya sejak tahun 1988 dan telah dikaruniai tujuh anak. Banyak penggemarnya kecewa dan mengirim SMS berantai, menulis di blog dan Surat Pembaca, menelepon ke stasiun TV, berhenti berkunjung ke Daarut Tauhiid, hingga ikut turun jalan dan berdemo menentang poligami.[3] Hal ini berdampak pada kepopulerannya dan bisnisnya.
Darel yang merupakan sobatnye Jun, pas tau Jun udeh nyiapin dirinye buat kondisi alam yang bisa kapan aje mereka hadepin tiba-tiba, akhirnye ikutan Jun. Die pun beli ape aje yang dibeli atau yang dimasukin Jun ke dalem tas penyelamatannye mereka kalo pas entar kejadian bencana alam. Die juga beli tas yang muatannye banyak dan anti aer. Die juga beli peralatan dan perlengkapan P3K. Selaen entu semua tambahan badogan instan, minuman, dan pakean, die juga beli kasur kepompong. Entu die gulung dan die selipin di tas ranselnye entu. Nah entu die trik nyiapin diri versinye Darel. Nyok kite mulai nyicil ngumpulin entu persiapan!
Elu punya ajaran agama yang paling elu inget? Aye punya ajaran agama yang paling aye inget dan wajib dilakuin tiap harinye, namanye salat wajib 5 waktu. Jadi ajaran agama yang paling aye inget entu dikate sebagai salat 5 waktu karena pelaksanaannye dibagi ke 5 waktu tiap harinye. Pertama, solat pas awal pagi dan masih gelap namanye salat Subuh. Kedua, pas siang namanye salat Zuhur. Ketiga, pas sore namanye salat Ashar. Keempat, pas akhir sore atau menjelang malem namanye salat Maghrib, dan kelima, pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye ajaran agama Islam yang paling aye inget namanye entu salat 5 waktu dan waktu buat salatnye ditentuin sama azan. Nah buat elu yang beragama Islam, jangan lupa salat 5 waktu tiap harinye, ye!
Namanye manusia kan cuman bisa berencana, perjalanan manusia nanti kan Allah nyang menentukan. Karna idup itu kaga bisa kite prediksi, ada kalanye kite harus berhati-hati. Apalagi dalem ngelolab duit, jangan ampe kite kaga nyimpen dan cuma mikirin gaya idup aje. Manusia kan ada kalanye bisa jatoh, entah dari karir, penyakit, atau laen sebagainye. Jadi, mesti tuh tau kalo kite kudu punya persiapan. Emang kite harus berserah diri sama Allah, cuman kite juga jangan ampe ngerugiin orang.  Kalo idup di dunia tuh harus seimbang urusan dunia ama akhirat.  Kalo mikirin akhirat bae, nanti idup di dunia gimana. Emang kote tau kapan kite bakal ngadep akhirat, jadi kudu tuh dipikirin dana persiapan darurat buat idup.
Cerita aye ama codet kayu tuh kaga cuma disitu, nah sebelon tuh codet kayu rusak tuh codet tuh sering banget dijamurin. Nah pas aye cari tau ade tuh langkah-langkah perawatannye supaya codet kayu kaga pada numbuhin jamur. Car ngerawat nyang pertama tuh codet mesti kita bersiin seminggu sekali pae aer panas trus aer garem nyang dicampur ama lemon. Cara kedua, rendem codet ama cuka putih trus bilas aer abis itu di lap. Cara ketiga, pan kalo codet sering dicuci tuh bisa bikin codet kaga lembab trus jadi gampang patah, solusinye bisa kita olesin codet ama minyak kelapa. Cara kelima tuh bisa kite pake amplas buat bersiin codet, gunanye supaya codet kaga kaga lusuh trus kasar pas dipegang. Nah kalo codet aye kemaren dirawat kaya gitu mungkin masih awet ye ampe sekarang, jadi buka kaga keker cuma dirawatnye aja nyang salah.
Salèh atu pêrangkat audio nyang amat diminatin banyak orang wayah êni adalah spèkêr portabêl bluetooth, apèlagi dêngan tèknologi nyang mangkin bêkêmbang, spèkêr bêukuran kêcit bukan bêrarti suarè nyang dihasilin jugè kêcit. Ênilah nyang ngêjè spèkêr bluetooth ngêjadi salèh atu kêbutuhan nyang kudu dimilikin di manè gè bêradè, baèk ntu di rumèh, di pangkèng, atau bahkan ngêbawènyè wayah bêpêgian dêmi suasanè nyang lêbih nyênêngin. Udèh danta kalo spèkêr jênis êni jauh lêbih praktis amè kêrasan buat digunèin karna êlu kagak pêrlu ribêt amè kabêl-kabêl pêranti nyambungin kê sumbêr listrik. Konèksi tanpè kabêl êni jugè nyang ngêjènyè bêgono praktis amè amat gampang dibawè kê manè-manè. Urup pêranti êlu nyang dêmên jalan-jalan. Jangkauan bluetooth-nyè gè ampè 10 mètêr ampè êlu têtêp bisè mutêr lagu mêski dari jauh.
Senjata Kerambit adalah pisau kecil dengan bentuk melengkung. Karambit juga merupakannye salah satu senjata tradisional Padang Sumatera Barat, dan dijadikannye sebagai salah satu senjata paling mematikan di dunia. Meski Karambit berukuran kecil, ternyata sangat berbahaya karena bisa merobek atau merusak anggota tubuh lawan. Selain ntu yang mengejutkannye, senjata Kerambit ntu dapet dengan cepat melumpuhkannye musuh, tetapi kagak terdeteksi. Senjata Kerambit sendiri berasal dari Minangkabau, dan kemudian disebarkannye oleh perantau Minangkabau ke berbagai daerah seperti Jawa di Semenanjung Malaya. Bentuk senjata tradisional dari Kerambit sangat unik karena terinspirasi oleh banyak kuku harimau yang banyak berkeliaran di hutan Sumatera. Saat ini, senjata ntu dikembangkannye oleh negara-negara Eropa-Amerika dengan bejibun jenisnye. Di Indonesia sendiri, Kerambit masih digunakannye oleh para pegulat khususnye silat Harimau Minangkabau dalam pencak silat Sumatera. Senjata Tradisional Kerambit dapat dibagi menjadi dua variasi; Kerambit di Jawa Barat, dan Kerambit Minangkabau. Karambit di Jawa Barat biasanye memiliki busur bulat, sedangkan Kerambit Minang memiliki busur siku.
Ari-ari amè waktu nyang diliwatin wayah masing bocah bakal sêlalu ngêbêkas di ati. Dulu, wayah Tuti SD, bêsêpèdah adalah aktipitas atau olahragè nyang paling diè dêmênin. Padè sorè ari, tumannyè diè mulè ngêluarin sêpèdah dari garasi rumèh. Sêlanjutnyè, diè mulè ngayuh sêpèdahnyè kê jalan. Diè ngayuh pêdal dêngan kêcêpêtan sêdêng. Diè gè maèn sêpèdahnyè tibang ngidêr kê sêkêliling komplèks. Têrus, diè nyampêr têmên sêpêrmaènannyè ngajak maèn sêpèdah barêng. Mêrèka adalah Nisa, Tiwi, Ida, Sari, amè Lina. Sêudèh sêmuènyè lêngkêp, mulèlah mêrèka bêlomba-lomba biar sampè duluan. Orang nyang sampè duluan, bêarti dièlah pêmênangnyè.. Rêsêp bangêt maèn sêpèdah barêng têmên-têmên wayah sorè ari.
Pas lagi bingung pengen masak ape ari eni, biasenye nunclo rase-rase pengen masak nyang simpel tapi sedep. Tempe bacem jadi solusi buat lu nyang lagi gunde gulane keder mikirin mau makan ape. Selaen rasenye nyang dijamin legit, sedep, ama muasin, gegaresan nyang asalnye dari Yogyakarta eni juga bae bener dikantong. Sumber protein nyang akrab ama dompet orang Indonesia eni bise dibikin bacem make bumbu-bumbu nyang gampang didapet. Proses buatnye gampil, tibang make bumbu puti, gula merah, tempe, asem, ama kecap bise ngasilin citerase nyang berkelas. Bacem eni biasenye digares bareng ama cabe rawit kalo gak ama sambel bawang ditamba nasi   nyang diaronin. Dijamin sedep punye eni gegaresan
Cinta sehidup semati benar adanya di duniè êni, kisah ntu terjadi padè pasangan laki bini Kades Trosemi, Kecamatan Gatak, Kabupaten Sukoharjo, Sariyanto, 69, amè bininyè, Asih Sariyanto, 64. Pasangan laki bini ntu terpapar Covid-19. Sayanganya, pasutri ntu meninggal duniè di hari nyang samè, Jumat, 9 Juli 2021. Sang bini meninggal lêbih dulu wayah dalam perawatan intensif di RSUD dr Moewardi Solo pukul 03.00 WIB. Sementara sang laki, Sariyanto menyusul kepergian sang bini padè pukul 13.00 WIB. Kades Sariyanto meninggal duniè di rumèhnyè wayah menjalani isolasi mandiri. Kedua pasangan ntu samè-samè ngêmilikin penyakit penyerta. Sebelumnya Sariyanto jugè menjalani rawat inap di rumèh sakit. Namun, nyang bersangkutan pulang paksa sêudèh mengetahui sang bini di rawat di rumèh sakit. Keduanya êni gè dimakamkan berdampingan di Dukuh Trosemi.
Ari ini, Doel lupa nyarap. Mane udeh di kolaan lagi. Pas die curhat laper ke temennye, temennye nyuruh Doel buat beli makanan aje di kantin, umpung jamkos (jam kosong). Doel, nyang kelaperan, akhirnye jalan ndirian ke kantin kolaannye. Begitu sampe, die nyium bau gorengan baru diangkat dari kompor. Sedep bener! Doel ngedeket ke penjualnye, terus nanye, "Goreng ape, Bang?" Si Abangnye jawab, "Bakwan jagung, Dek. Mau lu?" Berhubung lagi laper-lapernye, Doel iye-iye aje bari ngasi gocengan ke abangnye. Abis dibungkusin 5 biji ame abangnye, Doel balik ke kelas. Nyampe kelas, die nyobain enih gorengan. Baru suapan pertame, Doel udeh ragu-ragu buat gayem. Rasanye ade nyang kagak cocok enih dari bahan-bahan enih makanan dalem mulut die. Terus, Doel baru keinget kalo enih bakwan "jagung", sedangkan nyang biasanye die makan cuman bakwan aje, kagak ade embel-embel jagung. Doel kagak demen! Jagung di bakwan bukan bikin nambah enak, malah ngerusak cita rasa. Bari cemberut, Doel ngebagi-bagiin ke temen-temennye sisa bakwan jagung nyang die beli. Bagen, dah, kelaperan karang. Nyang penting kagak makan jagung di bakwan!
Tujuan upacara ngaben adalah menyucikannye roh umat Hindu yang udeh meninggal dunia, dan mempercepat kembalinye ntu jasad ke alam asalnye. Dalam ntu kitab suci Veda Samhita, atau isi dari Yajurveda, tersurat bahwa setiap orang Hindu yang meninggal dunia wajib kudu mesti dijadikannye lagi sebagai abu agar atma bisa mencapai moksa, atau surga menurut kepercayaanye mereka umat Hindu. Upacara Ngaben juga bertujuannye untuk mengembalikannye unsur-unsur pembentuk badan kasar manusia yang disebut Panca Maha Bhuta ke asalnye. Selain ntu juga, upacara Ngaben merupakan bentuk rasa ikhlasnye dari keluarga yang ditinggalkannye oleh seseorang yang udeh meninggal ntu. Upacara Ngaben paling banyak di temuinnye kalo di Indonesia, di daerah Bali tentunye, karena disono banyak masyarakatnye agamanye Hindu.